Den besværlige høst vil gå ud over kalveproducenterne, som ikke kan få nok halm til deres dyr.

Der er mange nordjyske marker, der endnu ikke er blevet høstet. Det er ærgeligt for de pågældende landmænd, men nu kommer det også til at gå ud over kalveproducenterne. De kommer til at mangle den halm, der ligger på markene i deres stalde. - I værste fald kan det betyde, at kalveproducenter må skrue ned for produktionen, siger Chefkonsulent for husdyr og miljø hos Agri Nord, Jørgen Evald Jensen til P4 Nordjylland.